# פרידריך וילהלם, הנסיך הבוחר מברנדנבורג

פרידריך וילהלם, הנסיך הבוחר מברנדנבורג
Friedrich Wilhelm, Kurfürst von Brandenburg und Herzog von Preußen|  |
| פרידריך וילהלם, הנסיך הבוחר מברנדנבורג |
|
לידה |
16 בפברואר 1620 ברלין, ברנדנבורג-פרוסיה  |
|
פטירה |
29 באפריל 1688 (בגיל 68) פוטסדאם, ברנדנבורג-פרוסיה  |
|
מקום קבורה |
קתדרלת ברלין  |
|
שם מלא |
פרידריך וילהלם, הנסיך הבוחר מברנדנבורג |
|
מדינה |
האימפריה הרומית הקדושה  |
|
כינוי | Der Untadeliche  |
|
תארים |
הנסיך הבוחר מברנדנבורג, דוכס פרוסיה |
|
השקפה דתית |
קלוויניזם  |
|
בת זוג |
לואיזה הנרייטה מנסאו סופיה דורותיאה משלזוויג-הולשטיין-זונדרבורג-גליקסבורג |
|
ילדים |
ראו בהמשך |
|
פרסים והוקרה |
מסדר הבירית  |
|
שושלת בית הוהנצולרן |
|
אב |
גאורג וילהלם, הנסיך הבוחר מברנדנבורג |
|
אם |
אליזבת שרלוטה מפפאלץ |
|

הנסיך הבוחר מברנדנבורג, דוכס פרוסיה|
1 בדצמבר 1640 – 29 באפריל 1688 (47 שנים) |
|
→ גאורג וילהלם, הנסיך הבוחר מברנדנבורגפרידריך השלישי, הנסיך הבוחר מברנדנבורג ← |

 |

פרידריך וילהלם במוזיאון בודה
**פרידריך וילהלם, הנסיך הבוחר מברנדנבורג** (16 בפברואר 1620 – 29 באפריל 1688) היה הנסיך הבוחר של ברנדנבורג ודוכס פרוסיה מ-1 בדצמבר 1640 ועד מותו. הוא עמד בראש בית הוהנצולרן ונודע בכינוי **הנסיך הבוחר הגדול** (Der Große Kurfürst) בזכות כשרונותיו הפוליטיים והצבאיים. פרידריך וילהלם היה גם קלוויניסט אדוק, ושמו נקשר גם לעליית מעמד הסוחרים, היות שהאמין בחשיבותו של המסחר וקידם אותו ללא ליאות. הרפורמות הפנימיות הממולחות שלו כנסיך בוחר העניקו לפרוסיה מעמד איתן בסדר הפוליטי של צפון ומרכז אירופה שלאחר שלום וסטפאליה, ובזכותן הצליח בנו לשדרג את מעמדה של פרוסיה מדוכסות לממלכה.

## ביוגרפיה

### ילדותו

פרידריך וילהלם נולד בברלין ב-16 בפברואר 1620 לגאורג וילהלם ולאליזבת שרלוטה מפפאלץ, בתו של פרידריך הרביעי, הנסיך הבוחר מפפאלץ. פרידריך וילהלם ירש את הכתר מיד, לפני שהספיק להכיר את עולם הפוליטיקה ומדע המדינה היטב. הוא ירש את הכתר ב-1640 ומיד החל בפעולות נמרצות לשיקום המדינה. הוא סיכם שביתת נשק עם שוודיה ובצעדים זהירים חילץ את פרוסיה מהמצב הבעייתי בו היא נמצאה. הוא הקים צבא, שנשמר כפי שהוא עוד בהקמת הממלכה מאוחר יותר. הצבא עצמו היה די קטן במידותיו, ולכן פנה אל ההולנדים לתמיכה על ידי כך שנשא ללואיזה הנרייטה מנסאו, בתו של פרדריק הנדריק, נסיך אורנז', דבר שבסופו של דבר לא השתלם במיוחד וכמעט ולא הניב פירות.

### שלטונו

בשנת 1640 עלה פרידריך וילהלם לשלטון, לאחר מות אביו. נחלתו כללה את מרקיזות ברנדנבורג, דוכסות קלווה, רוזנות מרק ודוכסות פרוסיה.

#### קריירה צבאית

פרידריך וילהלם נודע כמפקד צבאי דגול, וצבאו היה היסוד לצבא פרוסיה. במיוחד הוא התפרסם לאחר ניצחונו המשותף עם השוודים בקרב ורשה (1656), אך זמן לא רב לאחר מכן בגדו בו השוודים במצוותו של לואי ה-14, מלך צרפת, ופלשו לברנדנבורג. לאחר צעדה של 250 קילומטרים במשך 15 יום חזרה לברנדנבורג, הפתיע פרידריך וילהלם את השוודים והביס אותם בקרב פהרברלין, ובכך שם קץ למיתוס על הצבא השוודי הבלתי מנוצח. הוא השמיד צבא שוודי נוסף שפלש לדוכסות פרוסיה במסע המזחלות הגדול של שנת 1678.

#### מדיניות פנים

פרידריך וילהלם הצליח להקים צבא של 40,000 חיילים עד ל-1678, באמצעות משרד המלחמה שבראשו עמד יואכים פרידריך פון בלומנטל. הוא היה חסיד של מרקנטיליזם, מונופוליזם, סובסידיות, מכסים ורפורמות פנים. בעקבות ביטולו של האדיקט של נאנט בידי לואי ה-14 עודד פרידריך וילהלם הגירה של הוגנוטים וולונים וצרפתים לברנדנבורג-פרוסיה באמצעות צו פוטסדאם, וביסס את מעמדה התעשייתי והטכנולוגי של פרוסיה. בעצתו של בלומנטל הסכים פרידריך וילהלם לפטור את האצולה מתשלום מיסים ובתמורה לכך קיבל את הסכמתם לפירוק המדינות הגרמניות. הוא חיבר תעלות ונהרות והקל על השיט בתחומי ברנדנבורג והדוכסות של פרוסיה, מערכת שאותה המשיכו לפתח ארכיטקטים כגון גאורג שטינקה, ונמצאת בשימוש עד ימינו אנו.

## משפחתו

ב-7 בדצמבר 1646 נשא פרידריך וילהלם לאישה את לואיזה הנרייטה מנסאו בהאג, וממנה נולדו לו שישה ילדים, ששלושה מתוכם מתו בינקותם:

* וילהלם היינריך (1648-1649)
* קרל (1655-1674)
* פרידריך (1657-1713)
* אמליה (1664-1665)
* היינריך (1664)
* לודוויג (1666-1687)

ב-13 ביוני 1668 התחתן פרידריך וילהלם עם סופיה דורותיאה משלזוויג-הולשטיין-זונדרבורג-גליקסבורג בגורינגן, ממנה נולדו לו שבעה ילדים:

* פיליפ וילהלם (1669-1711)
* מריה אמליה (1670-1739)
* אלברכט פרידריך (1672-1731)
* קרל (1673-1695)
* אליזבת סופיה (1674-1748)
* דורותיאה (1675-1676)
* כריסטיאן לודוויג, שעבורו כתב יוהאן סבסטיאן באך את הקונצ'רטי הברנדנבורגיים

## אילן יוחסין

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| יואכים השלישי פרידריך, הנסיך הבוחר מברנדנבורג |   | קתרינה מברנדנבורג-קיסטרין |   | אלברכט פרידריך, דוכס פרוסיה |   | מריה אלאונורה מקלווה |   | לודוויג השישי, הנסיך הבוחר מפפאלץ |   | אליזבת מהסן |   | וילם הראשון, נסיך אורנז' |   | שארלוט מבורבון |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | יוהאן זיגיסמונד, הנסיך הבוחר מברנדנבורג |   |   |   |   |   | אנה מפרוסיה |   |   |   |   |   | פרידריך הרביעי, הנסיך הבוחר מפפאלץ |   |   |   |   |   | לואיזה יוליאנה, רוזנת אורנז'-נסאו |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | גאורג וילהלם, הנסיך הבוחר מברנדנבורג |   |   |   |   |   |   |   |   |   |   |   |   |   | אליזבת שרלוטה מפפאלץ |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרידריך וילהלם, הנסיך הבוחר מברנדנבורג** |
|

## קישורים חיצוניים

* פרידריך וילהלם, הנסיך הבוחר מברנדנבורג, באתר "Find a Grave" (באנגלית)
* פרידריך וילהלם, הנסיך הבוחר מברנדנבורג, באתר אנציקלופדיה בריטניקה (באנגלית)

|  |
| --- |
| **פרידריך וילהלם, הנסיך הבוחר מברנדנבורג** בית הוהנצולרן נולד:16 בפברואר 1620 מת:29 באפריל 1688 |
| **גאורג וילהלם** | **נסיכות הבוחר מברנדנבורג דוכסות פרוסיה 1640–1688** | **פרידריך השלישי** |

## הערות שוליים